
1.2. “O‘quvchilarning ijtimoiy-hissiy rivojlanishi” modulining
oʻquv dasturi
1-mavzu. Zamonaviy ta’limda ijtimoiy-hissiy intellektning tutgan o‘rni
(2 soat nazariy mashg‘ulot)
Hissiy intellekt tushunchalari. Ta’lim oluvchi his-tuyg‘ularini o‘rganish. O‘quvchi va o‘qituvchilarning motivatsiyasi va istaklarini tushunish qobiliyati. O‘z-o‘zini anglash. O‘z his-tuyg‘ularini va ularning sabablarini aniqlash, tan olish, ularning insonga qanday ta’sir qilishini tushunish qobiliyati. O‘z-o‘zini boshqarish. Tuyg‘ularni boshqarish. Impulslarni boshqarish. O‘zgarishlarga moslashish va stressga chidamli bo‘lish qobiliyati. Ijtimoiy ong. Boshqa odamlarning his-tuyg‘ularini, ularning ehtiyojlari va motivlarini anglash, ishonchli munosabatlarni o‘rnatish qobiliyati. 
Ijtimoiy ko‘nikmalar. Tuyg‘ularni hurmat bilan ifoda etish, muzokaralar olib borish va nizolarni hal qilish, jamoada ishlash, yetakchilik qilish qobiliyati. Hissiy intellektning rivojlanishida empatiyaning tutgan roli.

[bookmark: _GoBack]1.2.1. ZAMONAVIY TA’LIMDA IJTIMOIY-HISSIY INTELLEKTNING TUTGAN O‘RNI
	Reja:
1. Ijtimoiy-hissiy intellekt tushunchasi
2. Hissiyotlar va uning turlari
3. Ta’limda ijtimoiy-hissiy intellektning ahamiyati
4. Ijtimoiy-hissiy intellektni rivojlantirish usullari 
Tayanch soʻz va iboralar: hissiyot, Ijtimoiy-hissiy intellekt, hissiyot turlari, zamonaviy maktab ta’limi,  psixokorreksiya.

[bookmark: _Hlk215667355]Ijtimoiy-hissiy intellekt tushunchasi. Ijtimoiy-hissiy intellekt zamonaviy ta’limning ajralmas qismiga aylangan. hissiy intellekt tuyg‘ulari o‘zini tushunish va boshqa odamlar bilan sog‘lom munosabatlar o‘rnatishga yordam beradigan ko‘nikmalarni shakllantirishdir. Ijtimoiy-hissiy intellekt zamonaviy ta’limning ajralmas qismiga aylangan. Hissiy intellekt tuyg‘ulari o‘zini tushunish va boshqa odamlar bilan sog‘lom munosabatlar o‘rnatishga yordam beradigan ko‘nikmalarni shakllantirishdir.
Ko‘p narsalarni bajaradigan zamonaviy odamning hayoti ijtimoiy rollar, uning atrofidagi ko‘plab odamlar bilan doimiy kommnikatsiya jarayoni bilan tavsiflanadi. Shuning uchun aloqa jarayonining samaradorligi masalasi ijtimoiy fanlarda doimo dolzarb bo‘lib kelgan [8, 4-bet]. 
Psixologiyada hissiy intellekt (emotional intelligence, EI) tushunchasi keng o‘rganilgan. Fanga dastlab 1920 yilda professor E.Torndike birinchi marta ijtimoiy intellekt tushunchasini kiritdi va George Washington “Social Intelligence” testini ishlab chiqildi. Psixologiyada birinchi bo‘lib 1964-yilda  Michael Beldoch, 1975-yilda Claude Steiner ishlarida emotional intelligence tushunchasi ishlatildi. So‘ng  Govardom Gardnerom tomonidan modeli  ishlab chiqildi va olimlar hissiy intellekt holatini batafsil o‘rganishdi. Psixologiyada hissiy intellekt (emotional intelligence, EI) tushunchasi keng o‘rganilgan. Fanga dastlab 1920 - yilda professor E.Torndike birinchi marta ijtimoiy intellekt tushunchasini kiritdi va George Washington “Social Intelligence” testini ishlab chiqildi. Psixologiyada birinchi bo‘lib 1964-yilda  Michael Beldoch, 1975-yilda Claude Steiner ishlarida emotional intelligence tushunchasi ishlatildi. So‘ng  Govardom Gardnerom tomonidan modeli  ishlab chiqildi va olimlar hissiy intellekt holatini batafsil o‘rganishdi. 
Ijtimoiy-hissiy intellekt tushunchasining turli xil talqinlari mavjud, ba'zan ijtimoiy-hissiy intellekt operatsiyalari hayot sharoitlari, shaxsiy ko‘nikmalar bilan taqqoslanadi vaziyatlarni, kognitiv uslubni, rezolyutsiya rejalari, muammoli vaziyatni o‘rganish uchun  olib borilgan ishlar deb tushungan. 
J.Luger: "Ijtimoiy intellekt-bu nazariy tushuncha,  bir qator xulq-atvor xususiyatlarini soddalashtirish va umumlashtirish"-deb ta’kidlagan  [5, 77-bet]; 
 A.V.Dreval "Ijtimoiy intellekt bu o‘z-o‘zini o‘rganish jarayonida yuqori darajadagi muammolarni hal qilish qobiliyati" deb izohlab berishgan [6, 52-bet].
Zamonaviy ta’limda ijtimoiy-hissiy intellektning ahamiyati tobora ortib borayotgani aniq. Ijtimoiy-hissiy intellekt odamlarning boshqalar bilan muomala qilish, ijtimoiy munosabatlarda samarali ishlash va emosiyalarning tushunishi va boshqarilishida muhim rol o‘ynaydi. Bu ta’limdagi yangi paradigmalar va talablar bilan bog‘liq. Zamonaviy ta’lim jarayonida ijtimoiy va emosional ko‘nikmalarni har bir mashg‘ulotlarda rivojlantirib borishimiz zarur. Zamonaviy ta’limda faqat texnik bilimlar emas, balki odamlar bilan muomala qilish, jamoada ishlash, ijtimoiy munosabatlar va emosional holatlarni tushunish kabi ko‘nikmalar ham muhim sanaladi. Maktab ta’limida ijtimoiy-hissiy intellekt o‘quvchilarga jamiyatdagi umumiy ijtimoiy-siyosiy emosiyalarni tushunish va ularga to‘g‘ri munosabat bildirishni o‘rgatishda muhim o‘rin tutadi. Dastlab ta’limda o‘quvchilarda ijtimoiy kompetensiyalarni ham rivojlanib borishiga ahamiyat qaratimiz lozim. O‘quvchilarning ijtimoiy-hissiy qobiliyatlari, masalan, empatiya, muammolarni hal qilish, boshqalar bilan samarali muloqot qilish kabi ko‘nikmalar ijtimoiy muvaffaqiyat uchun zarur. Bu ko‘nikmalar zamonaviy ta’limda tolerantlik, ishonch, hamkorlik va yordam berishga qaratilgan bilimlarni olish uchun ham muhimdir. Ijtimoiy pyedagogikada ijtimoiy-hissiy tarbiya masalalariga oid ilmiy tadqiqot ishlarni shu kungacha ko‘plab o‘tkazib kelishgan. Pedagoglar uchun ijtimoiy-hissiy intellektni tarbiyalash va o‘quvchilarga emosional salomatlik va ijtimoiy ko‘nikmalarni rivojlantirish muhim vazifa sifatida yuklangan. Pedagoglar o‘z bilim va tajribalari bilan o‘quvchilar orasida ijobiy ijtimoiy munosabatlarni o‘rnatishga intilishlari kerak bo‘ladi. Maktab ta’limida psixologik va ijtimoiy muhitni sog‘lomlashtirish masalalari ahamiyatlidir. Maktabdagi ijtimoiy muhitning o‘z talablarini o‘quvchilarga to‘g‘ri tushunchalar bilan berilsa, o‘quvchilar barcha o‘quv talabalari, o‘quv majburiyatlarida ijtimoiy-hissiy intellekt o‘quvchilarning ta’limga bo‘lgan munosabatini yaxshilashga yordam beradi, chunki ularning o‘zaro munosabatlari, xususan, emosional intellektlari va ijtimoiy qobiliyatlari, o‘qish va o‘rganish jarayonini samarali qilishda muhimdir.
O‘quvchi shaxsi kamolatga erishishida ijtimoiy integratsiya ham o‘z o‘rnida ahamiyatli. Zamonaviy ta’lim, yoshlarning ijtimoiy hayotga integratsiyasi va ularning ijtimoiy mas’uliyatini oshirishga ham katta ahamiyat beradi. Ijtimoiy-hissiy intellekt bu jarayonda o‘quvchilarga hayotga va jamiyatga foydali shaxslar bo‘lishga yordam beradi.
Xulosa qilib aytganda, ijtimoiy-hissiy intellekt zamonaviy ta’limning ajralmas qismiga aylanib, o‘quvchi shaxsning ijtimoiylashuviga ham ta’sirni ko‘rsatadi. U o‘quvchilarning ijtimoiy faoliyati, psixologiyasi va shaxs sifatida kamol topishlarida muhim omildir.
Ijtimoiy-emosional rivojlanish-bu insonga boshqalar bilan muloqot qilish, his-tuyg‘ularini tushunish va tartibga solish, boshqa odamlar bilan sog‘lom munosabatlar o‘rnatishga yordam beradigan ko‘nikmalarni shakllantirish va o‘zlashtirish jarayoni hisoblanadi. Bu jarayon erta yoshdan boshlanadi va hayot davomida davom etadi.
Maktab yoshidagi bolalarning ijtimoiy intellektini rivojlantirishning dolzarbligi so‘nggi paytlarda o‘qituvchilar va psixologlarning e'tiborini tobora ko‘proq jalb qilmoqda. Bu hayot sur'atlarining tezlashishi, zamonaviy sharoitda bolaning ijtimoiy muhitining o‘ziga xos xususiyatlari bilan bog‘liq bo‘lib, unda ko‘pincha odamlar o‘rtasidagi munosabatlarda tarbiya, Mehribonlik, xayrixohlik, nutq madaniyati etishmasligi kuzatiladi, bu esa odamdan jamiyatga ko‘proq moslashishni talab qiladi.
Hissiyotlar va uning turlari
Odam tashqi muhitdagi turli-tuman narsa va hodisalarni idrok qilar ekan, hech vaqt bu narsalarga batamom befarq bo‘lmaydi. O‘zimizga va boshqa hamma narsa va hodisalarga hisiyotlarimiz bilan ham javob beramiz.  Bizga ayrim narsalar yoqsa, ya’ni kayfiyatimizni ko‘tariladi, boshqa bir narsalar yoqmasa kayfiyatimiz buzilib, dilimizni xira qiladi. Masalan: Ba’zi bir ovqatlarni odam juda ham yoqtiradi, boshqa bir ovqatni esa mutlaqo yoqtirmaydi, yoki ayrim odamlar bizga xush keladi yoki boshqa bir odamlarni esa yoqtirmaymiz. Hissiyot – shaxsda barqaror va uzoq davom etadigan murakkab va doimiy hissiy kechinmalari. Hissiy rivojlanish: his-tuyg‘ularingizni tanib olish, ifoda yetish va boshqarish, shuningdek boshqalarning his-tuyg‘ularini tushunish qobiliyati. 
Hissiyotlar va hislar insonning o‘zini chuqurroq bilishiga ko‘maklashadi, insonlarning kechinmalarini, ularning o‘zi bilan atrofdagilarning munosabatlarini aniqroq anglashga yordam beradi. 
Kechinmalar tufayli inson o‘z imkoniyatlarini, qobiliyatlarini,  qadrini va kamchiliklarini biladi. Insonning yangi sharoitdagi kechinmalari insonning o‘zida, odamlarda, tevarak muhitdagi predmet va hodisalarda nimadir yangilikni ochib beradi. 
Hissiyot kechinmalari turli holatlarda turlicha tezlik bilan paydo bo‘ladi. Ba’zan hissiyot to‘satdan, darhol paydo bo‘ladi. Masalan, kishi birdan xursand bo‘lib ketadi, darhol g‘azabga keladi, achchiqlanadi va hokozo. Hissiyotlarni kuchi avvalo yoqimli va yoqimsiz tuyg‘ularning naqadar kuchli bo‘lishidadir. Emosional kechinmalarning kuchi turlicha bo‘lishi mumkin. Hissiyotning qo‘zg‘alish xususiyatlari paydo bo‘lish yo‘lini kuchi va barqarorligi bir qancha sabablarga bog‘liqdir. Hislarning ayni vaqtda naqadar tez kuchli va barqaror bo‘lishiga ko‘ra his-tuyg‘ularning quyidagi turlari farqlanadi: emosiyalar, hissiy ton, affekt, stress, kayfiyat va boshqalar
O‘quvchi shaxsning ijtimoiy rivojlanishi bu boshqalar bilan samarali muloqot qilishni o‘rganish, muloqot, hamkorlik va nizolarni hal qilish ko‘nikmalarini rivojlantirib borishi. Zamon talabi darajasida o‘z-o‘zini anglash: shaxsiy o‘sishga va ijtimoiy kontekstda o‘zini aniqroq idrok yetishga yordam beradigan his-tuyg‘ulari, ye’tiqodlari va qadriyatlarini anglashi lozim. O‘quvchi shaxs  empatiyasi esa boshqa odamlarga hamdard bo‘lish, ularning his-tuyg‘ulari va nuqtai nazarlarini tushunish qobiliyati. O‘quvchi shaxs maktab ta’limida o‘z-o‘zini boshqarishini o‘qituvchilar va ota-onalari tomonidan o‘rgatilib boriladi. Shunday bo‘lsada o‘quvchi shaxs qiyin vaziyatlarda, kuchli salbiy hislarga ega bo‘lganda o‘z hisiyotlari impulslarini boshqara oladimi? Maktab ta’limi bilan bog‘liq o‘quv faoliyatining ta’siri qiyin vaziyatlarga ijtimoiy va madaniy me’yorlarga muvofiq munosabatda bo‘lish qobiliyatini dars mashg‘ulotlari jarayonlarida his qilib o‘rganib borishi kerak bo‘ladi. 
Psixologiyada hissiy intellekt tushunchasi (EI) - bu o‘zingizning va boshqalarning his-tuyg‘ularini tanib olish, tushunish, tartibga solish va ulardan foydalanish qobiliyati – deb ta’kidlab o‘tishadi. Odatda psixologik nazariyada ta’kidlangan hissiy intellektning bir nechta jihatlari yoki turlari mavjud. Ularga quyidagilar kiradi:
O‘z-o‘zini anglash: Bu insonning his-tuyg‘ularidan xabardor bo‘lish, sabablari va oqibatlarini tushunish qobiliyatidir. Bunga o‘zining kuchli va zaif tomonlarini bilish, shuningdek qaror qabul qilish jarayonida ushbu omillarni hisobga olish kiradi.
O‘z-o‘zini tartibga solish: o‘quvchi shaxsning o‘z his-tuyg‘ularini boshqara olish qobiliyati, ayniqsa stressli yoki qiyin vaziyatlarda. Bunga impulsiv reaksiyalarga qarshi turish qobiliyati, shuningdek o‘zgaruvchan sharoitlarga moslashish qobiliyati kiradi.
O‘quvchining o‘quv faoliyatidagi motivatsiyasi. O‘quv faoliyatida maqsadlarga erishish uchun his-tuyg‘ularingizdan foydalanish qobiliyati. Bunga ichki motivatsiya, optimizm, imkoniyatlarni ko‘rish va shunga qaramay ijobiy munosabatni saqlash qobiliyati kiradi. 
Ijtimoiy hissiy intellekt (Social Emotional Intelligence) turlari ham bir necha kabi konseptlarni o‘z ichiga oladi. Ushbu intellektining asosiy jihatlari kuyidagicha bo‘lishi mumkin:
· Shaxsiy hissiy intellekt: Bu, o‘z his-tuyg‘ularini to‘g‘ri anglash va ularni boshqarish qobiliyati. Bunda shaxs o‘z hissiyotlarini tanish, ularga munosabat bildirish va u bilan boshqarish kiritiladi.
· Ijtimoiy hissiy intellekt: Bu odamlarning his-tuyg‘ularini tushunish va ular bilan samarali aloqa o‘rnatish qobiliyati. Ijtimoiy empatiya, boshqalarning his-tuyg‘ularini sezish va ular bilan ishlash ko‘nikmalari ushbu turga kiradi.
· Munozara va muammolarni hal qilish qobiliyati: Bu shaxs o‘zi ijtimoiy hissiyotli vaziyatlardagi muammolarni yoki konfliktlarni to‘g‘ri hal qilishga qaratilgan qobiliyatni anglatadi.
· Ijtimoiy guruhlarda ishlash qobiliyati: Bu shaxs katta jamoatchilikda boshqalar bilan o‘zaro ishlash, hamkorlik qilish va jamoada ishlash qobiliyati. Bunda shaxs ijtimoiy holatlarda, jumladan jamoa bilan muammolar yuzaga kelgan nizolarni hal qilishga qaratilgan  xatti-harakatdir. Ijtimoiy guruhlarni aniq maqsadini bilishi, undagi har xil qatlamdagi shaxslar bilan birga yoki hamkorlikda ishlash qobiliyatini shakllantiradi. 
Ijtimoiy hissiy intellektning har bir turining inson hayotidagi ahamiyati katta, chunki ularning barchasi odamlarning o‘zaro munosabatlari va umumiy yashash sifatiga ta’sir ko‘rsatadi.
Ta’limda ijtimoiy-hissiy intellektning ahamiyati
Psixologiyda tuyg‘ular va hissiy rivojlanish haqidagi ilmiy ishlarni xorijiy olimlardan K.E.Izard, S.L.Rubinshteyn, P.M.Yakobson, L.M.Vekker va paydo bo‘lish mexanizmini o‘rgangan boshqalar, tuyg‘ularni shakllantirish va rivojlantirish maslalariga tuxtalib o‘tishgan. Olimlar ijtimoiy-hissiy intellektning shakllanishini va unga tegishli hissiy sohaning asosiy rivojlanishi bolalik davrida sodir bo‘ladi deb ham tushuntirib berishgan. 
Ta'limda ijtimoiy-hissiy intellektni rivojlantirish orqali nafaqat o‘quvchilarning akademik ko‘rsatkichlari yaxshilanadi, balki ular hayotga tayyor, ijtimoiy mas'uliyatli va empatik insonlar bo‘lib yetishadilar. Maktab ta’limi o‘quvchilar o‘z bilimlari doirasida yaxshi qarorlar qabul qilish ga o‘rgatib borishimiz zarurdir. Bu esa o‘z navbatida  o‘quvchilarning hissiy intellekti rivojlanishi ularning to‘g‘ri va oqilona qarorlar qabul qilishiga yordam beradi, chunki ular o‘z his-tuyg‘ularini va boshqalar hissiyotlarini yaxshiroq tushunadilar.
Ijtimoiy-hissiy intellektni rivojlantirish usullari
Bugungi kunda psixolog mutaxassislar o‘quvchida zamonaviy ta’limda hissiy intellektni qanday rivojlantirish kerakli bo‘yicha ko‘plab mashg‘ulot turlarini va psixokorreksion o‘quv dasturlarini ishlab chiqishmoqda. Maktabda ijtimoiy hissiy intellektni rivojlantirishda dastlab maktab psixologi bilan ishlash maqsadga muvofiqdir. Maktab rahbariyati, o‘qituvchilar va maktab psixologi tomonidan o‘quv uslubiy qo‘llanmalar ishlab chiqilishi zarur. Maktab o‘quvchisida ijtimoiy hissiy intellektni rivojlantirishiga qaratilgan amaliy tavsiyalar malakali psixolog tomonidan ko‘rib chiqilishi zarur. Maktabda olib borilayotgan ma’naviy-ma’rifiy tadbirlarda bularga amal qilishi zarurdir. Maktabda sinflararo amaliy mashg‘ulotlarda tadbiq etilishi kuzatilib borishi lozim. Sinf raxbarlari o‘quvchilarni ota-onalari tomonidan olib borilayotgan chora-tadbirlarga munosabatlari ham bahs munozaralar olib borgani maqsadga muvofiqdir. 
Maktab darslarida maktab o‘quvchilarining ijtimoiy-emotsional rivojlanishini ta'minlaydigan o‘quv faoliyatini tashkil etishga yordam berish  lozim. 
Zamonaviy ta’limda o‘quvchi shaxsda hissiy intellekt nafaqat shaxsiy his-tuyg‘ularni yengishga, balki boshqalar bilan samarali munosabatda bo‘lishga, ishonchli va samarali munosabatlarni o‘rnatishga yordam beradi.
Bugungi kunda psixologlar hissiy intellektning psixokorreksiyasi bo‘yicha o‘quv dasturlarini ishlab berishgan. Maktab ta’limida o‘quvchi shaxsi (YeI) ijtimoiy-hissiyotlarni boshqarish, turli xil ijtimoiy ta’sirlarga berilmaslik, ijtimoiy salbiy fikrlarni qabul qilmaslik, ijtimoiy hodisalarni burmalamaslik, ijtimoiy stresslarga qarshi kurasha olish qobiliyatini shakllantirib borish lozimdir. Maktabda o‘qituvchilar o‘quvchi shaxsni kuzatib borishimiz lozim. Bunda quyidagi xarakterli xususiyatlar mavjudmi, albatta ko‘rib chiqamiz va izoh beramiz. Maktab ta’limi uchun ijtimoiy hissiy intellektni rivojlantirishga qaratilgan amaliy tavsiyalar va mashg‘ulotlar quyidagicha berilgan. 
· O‘quvchi va o‘qituvchi muloqoti jarayonlarida “refleksiya”dan foydalanamiz. Bunda o‘qituvchi  “Namuna” usulidan foydalaniladi. Har qanday negativ vaziyatlarga o‘qituvchi o‘zi namuna bo‘la olishi lozim. 
· “O‘quvchi va o‘qituvchi suhbati” usuli, bunda o‘qituvchi o‘z suhbatida ijtimoiy hodisalarga to‘g‘ri munosabatlarni shakllantirib borishi kerak.
· O‘quvchi bilan ishonchli munosabatlarni o‘rnatish. O‘qituvchi mashg‘ulot jarayonlarida “Ishonch” to‘yg‘usini rivojlantirishga qaratilgan turla vazifalarni berib boradi. O‘quvchi o‘ziga ishonchini oshirishi, hamkorlikdagi sheriklariga ishonchni uyg‘otishi lozim. Kelgusi strategik ishlarni rejalashtirishda Davlatimizdan olib borilayotgan islohotlarga ishonch bilidirishi kabi ko‘rsatmalarni bera olishi lozim. 
· O‘qituvchi o‘quvchining ma’naviy bilimlarni oshirib borishi lozim. O‘quvchi shaxsga o‘z ustida ishlashi, o‘zining ma’naviy bilimlarini oshirishga qaratilgan kitoblar, adabiyotlarni tavsiya etib borishi lozim. 
· O‘quvchida pozitiv psixologik ustanovkalarni shakllantirish lozim. O‘quvchi shaxsda tashqaridagi turli xil ta’sirga berilmaslik uchun pozitiv ustanovkalarni shakllantirib borishiga imkoniyat berishi kerak bo‘ladi. Masalan, men o‘z aqlim zaiflashib ketishiga yul quymayman. Uning uchun biror foydali ishlar bilan shug‘ullanaman va jamiyatga o‘z foydamni keltirishiga xizmat qilaman. 
Mashg‘ulot jarayonlarida psixologik terapiyalarni olib borish zarur.
· Kognitiv xulq-atvor terapiyasi
· O‘z-o‘zini tartibga solish usullari
· Empatiya his-tuyg‘ularini tushunishni o‘rganish
· Ijtimoiy rolli uyinlarni tashkil etish
· Art-terapiya
· Aromaterapiya
· Anomaterapiya
· Sxema terapiya
· Psixodrama
· Meditatsiya
Ijtimoiy-hissiy intellekt (IHI) – bu insonning o‘z his-tuyg‘ularini va boshqalar bilan munosabatlarini tushunish, boshqarish, va samarali aloqalar o‘rnatish qobiliyati. IHI rivojlantirish uchun quyidagi tavsiyalarni amalga oshirish mumkin:
1. O‘z his-tuyg‘ularini anglash va nazorat qilish:
O‘zini anglash: His-tuyg‘ularni tahlil qilish va ularning sabablarini tushunish. Har kuni o‘z his-tuyg‘ularini qayd etish va ular qanday munosabatlarga ta'sir qilishini kuzatish kerak. Meditatsiya va o‘z-o‘zini tahlil qilish: Stressni boshqarish, tinchlanish va o‘zini anglash uchun turli texnikalardan foydalanish (masalan, nafas olish texnikasi).
2. Empatiyani rivojlantirish:
Boshqalar bilan aloqada ularning his-tuyg‘ularini tushunishga harakat qilish. Biror kishining nuqtai nazarini olish uchun tinglashni kuchaytirish. O‘z his-tuyg‘ularni tanish va to‘g‘ri javob berishni mashq qilish, boshqalarning holatini tushunishga yordam beradi.
3. Muvaffaqiyatli muloqot qilish:
Faol tinglash: Boshqalarni eshitish va ularga to‘liq diqqat qaratish. Ularning his-tuyg‘ulariga hurmat ko‘rsatish va ular bilan muvozanatli muloqot o‘rnatish. O‘z fikrlarini aniq va muloyim tarzda ifodalashni o‘rganish.
4. Ijtimoiy munosabatlarni boshqarish:
Konfliktlarni hal qilish va boshqalar bilan samarali hamkorlik qilish. Bunday vaziyatlarda, so‘zlar va amallarni ehtiyotkorlik bilan tanlash muhim. Jamoada ishlash va boshqalar bilan yaxshi munosabatlar o‘rnatishga harakat qilish.
5. Hissiy qarorlar qabul qilish:
Hissiyotlar orqali qarorlar qabul qilishda ehtiyotkor bo‘lish, chunki ko‘pincha ular mantiqiy va objektiv qarorlar bilan ziddiyatga kelishi mumkin. Buning uchun hissiyotlarni boshqarish va mantiqiy fikrlashni birlashtirish kerak.
6. Doimiy o‘rganish va o‘zgarishlarga ochiq bo‘lish:
Ijtimoiy-hissiy intellektni rivojlantirish uzluksiz jarayon. O‘zgarishlarga ochiq bo‘lish, yangi ko‘nikmalarni o‘rganishga tayyor bo‘lish va o‘z hissiyotlari va boshqalarga nisbatan fikrlarni rivojlantirish muhim.
Ijtimoiy-hissiy intellektni rivojlantirish vaqt va mehnat talab qiladi, lekin bu orqali inson o‘zini yaxshiroq tushunishi, boshqalar bilan sog‘lom aloqalar o‘rnatishi va muammolarni samarali hal qilishda yaxshiroq bo‘ladi.
Maktab ta’limida o‘quvchi shaxsda ijtimoiy-hissiy intellekt rivojlanganligini biz quyidagi holatni kuzatishimiz mumkin:
· Zamonaviy ta’limda ijtimoiy-hissiy intellekt o‘quvchilarning boshqalar bilan muomala qilish, 
· Ijtimoiy munosabatlarda samarali ishlashini oshiradi.
· O‘zining emotsiyalarni tushunishi va boshqarilishida muhim rol o‘ynaydi. 
· O‘quvchi jamiyatga bo‘lgan munosabati, qarashlarining rivojlanishiga yordam beradi.
· O‘quvchi boshqalar bilan samarali muloqot qilishni o‘rganadi, 
·  O‘quvchida hamkorlik va sheriklik tushunchalari shakllanadi,
· Shaxslararo nizolarni hal qilish ko‘nikmalari rivojlanadi, 
· O‘quvchi o‘z-o‘zini anglashi, shaxsiy o‘sishiga rivojlanadi, 
· O‘quvchida o‘z e’tiqodlari va qadriyatlarini anglashga yordam beradi.
· O‘quvchi his-tuyg‘ularini tanib olish, tushunishi, tartibga solish va ulardan foydalanish qobiliyati shakllanadi.  

Ma’ruza yuzasidan savol va topshiriqlar

1-topshiriq. “Hissiy intellekt nima?” (Bilimlarni faollashtirish)
Quyidagi savollarga yozma ravishda javob bering:
1. Sizningcha, hissiy intellekt deganda nimani tushunasiz?
2. Hissiy intellekt akademik bilimlardan nimasi bilan farq qiladi?
3. Ta’lim jarayonida hissiy intellekt rivojlanmagan bo‘lsa, qanday muammolar yuzaga keladi?
2-topshiriq. “His-tuyg‘ularni aniqlash” (O‘z-o‘zini anglash)
Topshiriq turi: individual
         Vaqt: 10 daqiqa
Quyidagi jadvalni to‘ldiring:
	Vaziyat
	His-tuyg`u
	Sabab
	Ta`siri

	Darsda faol o`quvchi javob bermay qo`yadi
	
	
	

	Tanqid qabul qilindi
	
	
	

	Kutilgan natija bo`lmadi
	
	
	


 His-tuyg‘ularni anglash qaror qabul qilishga qanday ta’sir ko‘rsatadi?
3-topshiriq. “Motivatsiya va istaklarni tushunish” (Tahliliy topshiriq)		
Bir sinfda o‘quvchilarning faolligi past, darsga qiziqish kamaygan.
1. O‘quvchilarning motivatsiyasi pasayishining ehtimoliy sabablari nimalar?
2. O‘qituvchi hissiy intellekt orqali vaziyatni qanday o‘zgartirishi mumkin?
3. Qaysi yondashuvlar ijobiy samara beradi?
4-topshiriq. “O‘z-o‘zini boshqarish” (Refleksiya)
Quyidagi jumlalarni davom ettiring:
· Stressli vaziyatlarda men ko‘pincha _______________________ qilaman.
· Impulslarimni boshqarishimga____________ __________ yordam beradi.
· O‘zgarishlarga moslashish uchun menga____________ __________ zarur.
O‘z-o‘zini boshqarish pedagog faoliyatida nima uchun muhim?
5-topshiriq. “Ijtimoiy ong va empatiya” (Vaziyatli topshiriq)
Bir o‘quvchi darsda tajovuzkor va befarq xulq ko‘rsatmoqda.
Topshiriq:
1. O‘quvchining his-tuyg‘ularini empatiya orqali qanday tushunish mumkin?
2. O‘qituvchi qanday hissiy yondashuvni qo‘llashi kerak?
3. Empatiya o‘quvchi xulqini o‘zgartirishda qanday rol o‘ynaydi?
6-topshiriq. “Ijtimoiy ko‘nikmalar” (Rol o‘ynash)
Quyidagi rollardan birini tanlang:
· O‘qituvchi
· O‘quvchi
· Ota-ona
 Nizo yuzaga kelgan holatda muammoni hissiy intellekt asosida hal qiling.
 Baholash mezonlari:
· Tuyg‘ularni hurmat bilan ifoda etish
· Tinglash qobiliyati
· Murosaga kelish

